# Академия за мода

### от Уикипедия, свободната енциклопедия

Академия за мода е българско сдружение с идеална цел, създадено през 1994 година в Париж по идея на Донка Ганева и Любомир Стойков. Почетен председател на академията е Давид Пизанти, президент на Френската федерация на производителите на готово дамско облекло и директор на Дамския салон на “Прет-а-порте Париж”. Председател на Академията за мода до 2004 година е Донка Ганева, а зам.-председател и председател на Художествения й съвет е Любомир Стойков.

## [редактиране] Състав и дейност

Академията за мода се занимава с осигуряването на точна информация за събитията в модата по света, организира срещи, дискусии и пресконференции, посветени на актуалните проблеми на българската и световната модни индустрии, на развитието на дизайна като творчество и изкуство, на ползотворните контакти между журналистите, пишещи на модни теми. Журналистическо жури от 30 модни критици от българските печатни и електронни медии, ръководено от председателя на Художествения съвет всяка година номинира най-добрите дизайнери, модни къщи, авангардни стилисти, модни фотографи и фирми, организирали най-представителни ревюта, а на тържествена церемония се връчва модната награда “Златна игла”. Тя е изработена от бижутера Анжело Красини. Първата церемония се провежда през 1995 г. в Народния театър “Иван Вазов”. Сред членовете на Академията за мода са известните журналисти Албена Атанасова, Мария Нецова, Василка Гарелова, Лилия Вучкова, Николай Кънчев, Тони Рапонска, Юлия Вълкова, Марио Трифонов, Силвия Кабаиванова (http://www.fashion.bg) и др.

От 2005 година "Академия за мода" ООД се ръководи от своите двама председатели Донка Ганева и Любомир Стойков и два съвета - журналистически и експертен. Същата година тя учредява и още една награда "Моден Меркурий" за постижения в областта на модния бизнес и модната индустрия. Автор на металната пластика и известният скулптор Ставри Калинов. Първият носител на "Моден Меркурий" е "Триумф Интернационал" (София) за най-сериозен пазарен дял през 2004 година.

## [редактиране] Носители на "Златна игла"

Сред досегашните носители на "Златна игла" са българските дизайнери Запрян Маринов, Мария Недкова, Натали Генова, Евгения Живкова, Фани Пападопулу, Жана Жекова, Нели Колева, Албена Александрова, Виргиния Здравкова, Мария Мичева, Светла Димитрова, Мира Бъчварова, Кристина и Константин, Георги Колев, Дарина Манченко, Боряна и Катерина Цаневи и др.

## [редактиране] Външни препратки

- Академията за мода връчи своите годишни награди “Моден Меркурий 2006”
- Академията за мода закри сезона с фешън прати и дефилета на популярни български модни къщи и дизайнери
- Станаха известни носителите на “ЗЛАТНА ИГЛА 2005”
- Академията за мода закрива сезона
- Албена Александрова е дизайнер за 2004-а

## [редактиране] Използвана литература

- Стойков, Любомир. Алманах на българската мода 2000. ИК "От игла до конец".С., 1999.
- Стойков, Любомир. Алманах на българската мода 2001-2002. ИК "От игла до конец".С., 2001.
- Стойков, Любомир. Алманах на българската мода 2002-2003. ИК "От игла до конец".С., 2002.
- Стойков, Любомир. Алманах на българската мода 2003-2004. ИК "От игла до конец".С., 2003.
- Стойков, Любомир. Алманах на българската мода 2004-2005. ИК "От игла до конец".С., 2004.

Взето от „http://bg.wikipedia.org../../../%D0%B0/%D0%BA/%D0%B0/%D0%90%D0%BA%D0%B0%D0%B4%D0%B5%D0%BC%D0%B8%D1%8F_%D0%B7%D0%B0_%D0%BC%D0%BE%D0%B4%D0%B0.html“.

Категории: Организации | Мода

##### Views

- Статия
- Беседа
- Текуща версия

##### Търсене